ইয়োহান ইয়োহানসন

ইয়োহান গুনার ইয়োহানসন (১৯ সেপ্টেম্বর ১৯৬৯ - ৯ ফেব্রুয়ারি ২০১৮) ছিলেন একজন আইসল্যান্ডীয় সুরকার। তিনি মঞ্চ, নৃত্য, টেলিভিশন ও চলচ্চিত্রে বিভিন্ন ধারার সুর সৃষ্টি করেছেন। তার কাজের ধরনে ঐতিহ্যবাহী ঐকতান বাদকদলের সাথে সমকালীন ইলেকট্রনিক উপাদানের মিশ্রণ পাওয়া যায়।

ইয়োহান ২০০২ সাল থেকে একক অ্যালবাম প্রকাশ করে আসছেন। ২০১৬ সালে তিনি ডয়েচে গ্রামোফোনের সাথে চুক্তিবদ্ধ হন এবং এই কোম্পানি থেকে তার শেষ একক অ্যালবাম ওরফি প্রকাশ করেন। চলচ্চিত্রে তার কয়েকটি উল্লেখযোগ্য কাজ হল দ্যনি ভিলনোভের প্রিজনার্স (২০১৩), সিকারিও (২০১৫) ও অ্যারাইভাল (২০১৬) এবং জেমস মার্শের দ্য থিওরি অব এভরিথিং (২০১৪)। তিনি দ্য থিওরি অব এভরিথিং ও সিকারিও চলচ্চিত্রের জন্য শ্রেষ্ঠ মৌলিক সুর বিভাগে একাডেমি পুরস্কারের মনোনয়ন লাভ করেন; এবং প্রথমটির জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার অর্জন করেন। তিনি ড্যারেন আরোনোফস্কির মাদার! (২০১৭) চলচ্চিত্রের সঙ্গীত ও শব্দ উপদেষ্টা ছিলেন। তার সুরারোপিত ম্যারি ম্যাগডালেন ও ম্যান্ডি চলচ্চিত্র দুটি তার মৃত্যুর পর মুক্তি পায়।

তার পরিচালিত একমাত্র চলচ্চিত্র লাস্ট অ্যান্ড ফার্স্ট মেন তার মৃত্যুর দুই বছর পর ৭০তম বার্লিন আন্তর্জাতিক চলচ্চিত্র উৎসবে প্রদর্শিত হয়।

 চলচ্চিত্রের তালিকা 
 চলচ্চিত্র 
 বছর চলচ্চিত্র দেশ ২০০২ মাদুর এইন্স ওগ এগ আইসল্যান্ড ২০০৪ দিস আইসল্যান্ড ২০০৬ ব্লোদবোন্দ আইসল্যান্ড ২০১৩ প্রিজনার্স মার্কিন যুক্তরাষ্ট্র ২০১৪ আই অ্যাম হিয়ার ডেনমার্ক দ্য থিওরি অব এভরিথিং মার্কিন যুক্তরাষ্ট্র ২০১৫ সিকারিও মার্কিন যুক্তরাষ্ট্র ২০১৬ অ্যারাইভাল মার্কিন যুক্তরাষ্ট্র লাভসং মার্কিন যুক্তরাষ্ট্র ২০১৭ মাদার! মার্কিন যুক্তরাষ্ট্র ব্লেড রানার ২০৪৯ মার্কিন যুক্তরাষ্ট্র ২০১৮ ম্যান্ডি মার্কিন যুক্তরাষ্ট্র ম্যারি ম্যাগডালেন মার্কিন যুক্তরাষ্ট্র

 তথ্যসূত্র 

 বহিঃসংযোগ 


 টাচ মিউজিকে জীবনী
 Kitchen Motors.com, Johann Johannsson's record label
 Beggars.com-এ জীবনী, ডিস্কোগ্রাফি ও প্রচারণামূলক চিত্রাবলি

বিষয়শ্রেণী:১৯৬৯-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:২০শ শতাব্দীর সুরকার
বিষয়শ্রেণী:আইসল্যান্ডীয় সুরকার
বিষয়শ্রেণী:আইসল্যান্ডীয় পুরুষ সঙ্গীতজ্ঞ
বিষয়শ্রেণী:রেইকিয়াভিকের ব্যক্তি
বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ
বিষয়শ্রেণী:কোকেইন সম্পর্কিত মৃত্যু
বিষয়শ্রেণী:জার্মানিতে মাদক সম্পর্কিত মৃত্যু